Дивертименто
Дивертисмент ( – „увеселение, развлечение“) или дивертименто ( – „забавлявам се“) има няколко значения.

 В музиката (използва се италианският термин)ː циклично инструментално произведение със забавен характер за ансамбъл или оркестър; лека, понякога виртуозна пиеса от типа на потпури, вариация и др.
 В театъра (използва се френският термин)ː театрално зрелище, състоящо се от номера от различни жанрове (драматичен, вокален, танцувален и др.) Произлиза от народните представления по времето на Ренесанса.
 В балета (използва се френският термин)ː структурна форма в балетния спектакъл, напр. сюита от танци. Не е свързан с общото действие. Придобива академична разработка в балетите на Мариус Петипа като се използва обикновено или преди трагичния финал или в края при благополучен финал. Самите дивертисменти имат своята кулминация – обикновено ансамблов класически танц, придружен от характерни танци. Образци на балетни дивертисменти са вторите действия на „Лебедово езеро“ и „Баядерка“ и последното действие на „Спящата красавица“.

Източници 

Музикални форми
Балет